钦定古今图书集成/明伦汇编/氏族典/第084卷 > 胡晋臣
## 钦定古今图书集成/明伦汇编/氏族典/第084卷 > 胡晋臣

按《宋史胡晋臣传》：“晋臣，字子远，蜀州人。登绍兴二十
七年进士第，为成都通判。范成大以公辅荐，入对，疏
当今四弊，除秘书省校书郎，迁著作佐郎兼右曹郎
官。轮对论三事，又极论近幸。上览奏色动，晋臣口陈
甚悉，自是近习严惮。求外补，知汉州，除潼川路提点
刑狱，以忧去。服除，除度支郎，累迁侍御史。光宗嗣位”，
迁工部侍郎，除给事中。每以裁滥恩、惜名器为重，内
降持不下，上嘉其有守。拜端明殿学士，除参知政事
兼同知枢密院事。上自南郊后久不御朝，晋臣与丞
相留正同心辅政，中外帖然。未几，薨于位，谥“文靖。”